Tervetuloa TYR Toivo Virtasiin!

Kisakanslia

Kisakanslia sijaitsee Pirkkolan uimahallin katsomon ylätasanteella. Portaat aulasta vievät katsomoon.

Avainkortit

Kaikki seuran saamat kaappikortit palautetaan kerralla kisakansliaan. Palauttamattomista korteista perimme seuraltanne maksun, mikäli uimahalli maksun vaatii.

Peruutukset

Peruutukset tulee tehdä viimeistään tuntia ennen kisojen alkua sähköisesti osoitteessa <http://app.livetiming.se/> seuran omilla tunnusluvuilla, jotka on lähetetty seuran nimeämälle yhteyshenkilölle sähköpostilla. Peruutuksia otetaan vastaan myös verryttelyn alkuun asti kisakansliassa klo 15:00 asti. Peruminen ei kuitenkaan vapauta startin maksuvelvollisuudesta.

Jälki-ilmoittautuminen

Jälki-ilmoittautuminen Tempuksessa 4.10 klo 18 mennessä. Tämän jälkeen ainoastaan kilpailupaikalla kirjallisesti kansliasta saatavalla lomakkeella klo 15.00 asti. Kaikista jälki-ilmoittautumisesta veloitamme kolminkertaisen ilmoittautumismaksun eli 24 euroa käteisellä tai maksukuittia vastaan.

Viestijoukkueet

Jos joukkueen kokoonpanon joutuu muuttamaan, se tulee tehdä viimeistään tuntia ennen kilpailujakson alkua sähköisesti valmentajasovelluksen kautta.

Verryttely

Verryttelyaika alkaa klo 15.00 ja päättyy klo 15.50. Kilpailun aikana verryttelyyn on käytettävissä liukumäkiallas.

Kokoontuminen

Kokoontuminen ennen kisasuoritusta tapahtuu matalan päädyn kellon alla. Uimarin on hyvä olla paikalla n. 10min ennen erän alkua. Uimarit ohjataan erien keruusta lähtöpallien taakse. Kaikkien uimareiden tulee olla paikalla kokoontumisessa.

Startit

Uinnit uidaan ylilähtöinä. Uimarit jäävät odottamaan metrin päähän päädystä seuraavaa starttia. Tämän jälkeen poistutaan ripeästi altaan sivujen kautta. Päädystä nouseminen on kielletty.

Ensiapu

Avun tarpeessa ota yhteys kisakansliaan.

Palkinnot

Palkinnot voi noutaa kisakansliasta katsomon ylätasanteelta tulosten valmistuttua. Poikkeuksena on viestiuinnit. Niiden palkintojen jako on heti viestien jälkeen. Kolme parasta joukkuetta kummastakin ikäryhmästä kokoontuvat liukumäen luokse.

Lähtölistat ja tulokset

Lähtölistat ja tulokset löytyvät katsomon ylätasanteelta. Lähtölistat löytyvät myös kokoontumispaikalta.

Ikkunan puoleinen altaan reuna on rauhoitettu toimitsijoille kilpailujen aikana.

Valmentajat ovat tervetulleita hakemaan kisakansliasta kahvia/teetä/mehua ja pientä välipalaa.

**ONNEA KISOIHIN!**